CELEX: 22000D0210(07)
Language: sl
Date: 1999-01-29 00:00:00
Title: Sklep Skupnega odbora EGP št. 7/1999 z dne 29. januarja 1999 o spremembi Priloge XI (Telekomunikacijske storitve) k Sporazumu EGP

Pomembno pravno obvestilo

|

22000D0210(07)

Uradni list L 035 , 10/02/2000 str. 0037 - 0038

		Sklep Skupnega odbora EGPšt. 7/1999z dne 29. januarja 1999o spremembi Priloge XI (Telekomunikacijske storitve) k Sporazumu EGPSKUPNI ODBOR EGP JE -ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,ker je bila Priloga XI k Sporazumu spremenjena s Sklepom št. 120/98 Skupnega odbora EGP z dne 30. marca 1999 [1];ker je treba Direktivo 97/33/ES Evropskega parlamenta in Sveta z dne 30. junija 1997 o medomrežnem povezovanju v telekomunikacijah glede zagotavljanja univerzalnih storitev in interoperabilnosti z uporabo načel zagotavljanja odprtosti omrežij vključiti v Sporazum [2];ker je za namene tega sporazuma treba določbe Direktive 97/33/ES v zvezi s tretjimi državami prilagoditi -SKLENIL:Člen 1Za točko 5ca (Direktiva 97/710/ES Evropskega parlamenta in Sveta) Priloge XI k Sporazumu se vstavi naslednja točka:"5cb. 397 L 0033: Direktiva 97/33/ES Evropskega parlamenta in Sveta z dne 30. junija 1997 o medomrežnem povezovanju na področju telekomunikacij glede zagotavljanja univerzalnih storitev in interoperabilnosti z uporabo načel zagotavljanja odprtosti omrežij(ONP) (UL L 199, 26.71997, str. 3).Za namene tega sporazuma veljajo določbe Direktive z naslednjimi prilagoditvami:(a) v členu 17(1) se beseda "Pogodba" nadomesti s "Sporazum";(b) glede medomrežnega povezovanja z organizacijami tretjih držav, opisanimi v členu 21 Direktive, se uporabljajo naslednje določbe:1. Z namenom doseči najvišjo stopnjo konvergence pri uporabi ureditve tretjih držav v zvezi z medomrežnim povezovanjem, pogodbenice izmenjujejo informacije, kakor je opisano v členu 21(1), sklicujejo pa se tudi posvetovanja o zadevah iz člena 21(2) v okviru Skupnega odbora EGP in glede na posebne postopke, s katerimi se morajo pogodbenice strinjati;2. kadar Skupnost vodi posvetovanje s tretjo državo na podlagi člena 21(2), da bi pridobila primerljive pravice za svoje organizacije, si prizadeva pridobiti enako obravnavo za organizacije držav Efte."Člen 2Besedili Direktive 97/33/ES Evropskega parlamenta in Sveta v islandskem in norveškem jeziku, ki sta priloženi ustreznim jezikovnim različicam tega sklepa, sta verodostojni.Člen 3Ta sklep začne veljati 30. januarja 1999 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma.Člen 4Ta sklep se objavi v sklopu EGP in v Dopolnilu EGP Uradnega lista Evropskih skupnosti.V Bruslju, 29. januarja 1999Za Skupni odbor EGPPredsednikF. Barbaso[1] UL L 297, 18.11.1999, str. 49.[2] UL L 199, 26.7.1997, str. 32.--------------------------------------------------